Povjerenstvo za vrednovanje kandidata prijavljenih na natječaj za radno mjesto nastavnika/ce etike  koji je objavljen dana 11. prosinca 2023. na mrežnoj stranici  i oglasnoj ploči Hrvatskog zavoda za zapošljavanje, te mrežnoj stranici i oglasnoj ploči I. gimnazije objavljuje:

**POZIV**

**NA PISANO TESTIRANJE**

koje će se  održati dana **12. siječnja 2024. godine, s početkom u 17:30 sati, u učionici broj 310** u I. gimnaziji, Avenija Dubrovnik 36, 10010 Zagreb

* 17:10 sati – Dolazak i utvrđivanje identiteta i popisa kandidata
* 17:30 sati – pisano testiranje

**Svi prijavljeni kandidati pozivaju se na testiranje.**

**Pisana provjera trajat će 90 minuta. Područje provjere** bit će poznavanje sustava srednjoškolskog odgoja i obrazovanja s posebnim naglaskom na predmet Etika.

**Struktura provjere:**

1. Pitanja znanja – maksimalno 20 bodova
2. Pitanje sposobnosti, vještina i izražavanja potrebnih za obavljanje poslova radnog mjesta za koje je raspisan natječaj – maksimalno 20 bodova

**Izvori za pripremu kandidata** :

1. Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/210, 82/19, 43/20, 100/21)

2. Pravilnik o kriterijima za izricanje pedagoških mjera (NN br.94/15,

3/17)

1. Zakon o odgoju i obrazovanju u osnovnoj i srednjoj školi („»Narodne novine«, br. 87/08., 86/09., 92/10., 105/10. – ispravak, 90/11., 5/12., 16/12., 86/12., 126/12. – pročišćeni tekst, 94/13., 152/14., 7/17., 68/18., 98/19., 64/20., 151/22., 156/23.)
2. Kurikulum za nastavni predmet Etika za gimnazije

<https://skolazazivot.hr/wp-content/uploads/2020/06/ETK_kurikulum.pdf>

Svaki kandidat koji pristupi pisanoj provjeri dužan je ponijeti identifikacijsku ispravu. Ukoliko kandidat ne bude mogao dokazati identitet, neće moći pristupiti razgovoru.

**Za vrijeme testiranja nije dopušteno:**

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija
* razgovarati  s ostalim kandidatima

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Ako kandidat  ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom natječaja.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Smatra se da je kandidat zadovoljio na testu ako je ostvario najmanje 60% bodova od ukupnog broja bodova koji se mogu ostvariti na testu.

Rezultati testiranja biti će objavljeni na internet stranici škole:

<https://www.prva.hr/natjecaji/>

U Zagrebu  04. 01. 2024

Povjerenstvo:

1. Dunja Marušić Brezetić, prof. - ravnateljica

2. Vlasta Lukačević, prof. stručni suradnik – psiholog

3. Ana-Marija Ljubljanović – tajnica